JohanHeinsen/ENO huggingface dataset:
Den Nord-Cimbriske Tilskuer, 1827-09-04
J Theatre des Nouveautes i Paris blev Marquis Moustiers, den 12te August, om Aftenen, saaledes insulteret og udskjældt af en velklædt Mand i Parterret, at han maatte forlade Logen og tage hjem. Besynderligt var det, at den Udskjældende, som skal have været Secretair hos Marquisen, ikke blev arresteret, saa meget mere, som han høit og tydeligt erklærede, at Moustiers var en Landsforræder baade imod Frankerig og Spanien.
Den Nord-Cimbriske Tilskuer, 1827-09-04
Udenlandsk. Paa Grund af Andragende fra en Apotheker i en Kjøbstæd om, at det saa nøiagtigt som muligt maatte vorde bestemt, hvilke af de i Medicinalforordningen af 4de Decbr. 1672 og i Medicinaltaxten af 15 Jan. 1772 omhandlede Vare, Kjøbmændene sammesteds ikke maa falholde, har Cancelliet under 11te August sidstleden ladet ham tilkjendegive, at det, som almindeligt Princip, maa antages, at de Vare, som i den Tilstand, hvori de falholdes, allerede udelukkende eller dog fortrinligviis bruges som Lægemidler, saavelsom de egentlige Gifter, høre under Apothekernes Monopol, men andre derimod ikke, hvilken almindelige Regel, i Forbindelse med Forordningen af 19de Novbr. 1687, Reskript af 12te Marts 1784, 14de Jan. 1791 og de flere Lovbestemmelser, der haves angaaende Grændserne for Apothekernes Enehandel, formeentligen vil være tilstrækkelig til at afgjøre de Tvistigheder, der i den omspurgte Henseende kunne opstaae, og som iøvrigt henhøre under Politierettens anordningsmæssige Afgjørelse, da Cancelliet ikke kan indlade sig paa en detailleret Specification af de forskjellige Varesorter med Hensyn til hvilke Spørgsmaal kunde opstaae.
Den Nord-Cimbriske Tilskuer, 1827-09-04
J Politievennen læses nogle Træk af en Dyre plager, der skal være Brændeviinsbrænder i Hovedstaden, hvilke ere saa horrible, at naar det er sandt, som Jndsenderen tilbyder sig at bevise, burde sligt et Umenneske ei blive ustraffet. J sin vilde Harme, skal han nemlig have ladet en Hest, som af Sult og Overlast ikke var til at faae af Stedet, levende nedgrave til Hovedet, for i denne skrækkelige Stilling at lade det ulykkelige Dyr vente paa sin langsomme og smertefulde Død, der først paafulgte et Par Dage efter, og da Fuglene havde hakket Øinene, ud paa den.
Den Nord-Cimbriske Tilskuer, 1827-09-04
Den ulykkelige Fader, Amtsmaler Lindroi Altona, hvis Søn kom saa ynkeligt af Dage, har de 6 Uger før ladet begrave en blomstrende Datter, saa hiin Dreng nu var hans eneste Barn.
Den Nord-Cimbriske Tilskuer, 1827-09-04
Kjøbenhavns Børs, den 28de August. Cours. Hamb. 2 M. - , a vista 221. Spec. 224. Specier til solgtes 13 Rbmk. 7 s. BankDisconto 5 pCt. Norske Speciessedler pr. 100 Specier 163 a 163 1/2 Rbd. Sedler. 4 pCt. kgl. Obligationer (uden Renter) 84 a 84 1/4 Rbd. Sedler. Dito dito 76 i Banco. Nationalb. Obligationer af Laanet 4de Februar 1820) 102 102 1/2 Rbd. r. Sølv. Dito dito 114 3/4 Rbd. Sedler.
Den Nord-Cimbriske Tilskuer, 1827-09-04
Kbhavns Torvepriser den 24de August. Rug. 3 Rbd. 4 Mk. a 4 Rbd. - Mk. - s. Hvede . . 4 Rbd. 3 Mk. a 5 Rbd. - Mk. - s. Byg . . 2 Rbd. - Mk. a 2 Rbd. 1 Mk. - s. Havre . . 1 Rbd. 4 Mk. a 2 Rbd. - Mk. - s. Ærter, 4 Rbd. 3 Mk. a 5 Rbd. 3 Mk. - s. pr. Tønde.
Den Nord-Cimbriske Tilskuer, 1827-09-04
Avertissements. For fraværende Slægt og Venner bekjendtgjöres herved sörgeligst min elskede Mand; Hr. Major Brian de Crevecours Död, hans Alders 65de Aar. I Guds Huus ventede Döden ham Söndagen den 2den i denne Maaned, og om faa Timer var han ikke mere. I fem og tyve Aar deelte vi med hverandre Livets Sorger, og Tid og Vane forbandt os med et uadskilleligt Baand, derfor föler jeg nu dybt hans Savn, og finder ingen anden Trøst i min Eensomhed end Tanken om, at hans Döds Lidelser vare korte, og at han er henvandret til et bedre Liv, end det som Jorden skjænker. Thisted den 4de September 1827. Sire Soste Marte Briand de Crevecour, föd Suckov.
Den Nord-Cimbriske Tilskuer, 1827-09-04
At jeg med Selskab er ankommen her P. L. B. til Byen, hvor jeg i en Tid af 3 a 4 Uger agter at give dramatiske Forestillinger, giver jeg mig den ærbødige Frihed herved at avertere det ærede Publicum.
Den Nord-Cimbriske Tilskuer, 1827-09-04
De sædvanlige Spilledage ere: Søndag, Mandag, Onsdag og Fredag. Thisted den 4de September 1827. P. L. Bigum.
Den Nord-Cimbriske Tilskuer, 1827-09-04
Efter en af Skifteretten, Overformynderiet og vedkommende Værge tagen Beslutning bliver næste kommende Fredag den 14 September 1827 om Formiddagen Klokken 11 slet atter holdet offentlig Auction over den til Madame Hvasses Sterv- og Fallit Boe hørende Toftumgaardi Heltborg Sogn af 11 Tdr. 3 Fdkr. contribuabelt Hartkorn med indbjerget Jldebrændsel, Høe og Korn-Avl, 45 Læs Høe og 50 Læs Korn m.v. Conditionerne bliver de samme som ved den under 17de f. M. afholdte Auction. Eiendommen agtes absolut bortsolgt og kan strax tiltrædes. Lysthavende indbydes til Møde i Toftumgaard, hvor Auctionen holdes. Teglgaarden den 1ste September 1827. Fischer.
Den Nord-Cimbriske Tilskuer, 1827-09-04
Efter Vedkommendes Begjæring vorder Løverdagen den 15de September førstkommende om Formiddagen Klokken 10 foretaget offentlig 4de Auction, som afholdes paa denne Byes Raadstue, over den Proprietair Bruuns Boe tilhørende usolgte Deel af Hundborg Sogns Kirketiende af Hartkorn 83 Tdr. 2 Skpr. 1 Fdkr. 2 1/2 Alb., og de bemeldte Boe tilhørende Fordringer, der ere grundede paa Salg, til Beboerne i Hundborg, af den øvrige Deel af Tiender, til Beløb 1427 Rbd. 2 Mk. 3 s. Sølv og 110 Rbd. Sedler, alt efter de ved de forrige Auctioner fremlagte Conditioner. Lysthavende indbydes. Thisted den 4de September 1827. Lützhøft.
Den Nord-Cimbriske Tilskuer, 1827-09-04
Efter Hr. Strandingscommissionair Lützhofts Begjæring vorder Mandagen den 10de September førstkommende og følgende Dage foretaget offentlig Auction paa Tolbøll Strand, 5 Mile sønden for Thisted, over Vraget af den dersteds Natten til den 24de August indstrandede Brig Clarissa, Captain Watson af Providence i Nordamerica, bestaaende af Seil, Toug Ankere og 1 Kjetting eller saakaldet Jistoug, ligesom sammesteds sælges den bjergede Deel havareret Ladning, circa 200,000 Pund americansk Bladetobak, og 1000 Pund Bomuld. Auctionen begynder om Formiddagen Kl. 10, hvortil Lysthavende indbydes. Teglgaarden den 28de August 1827. Fischer.
Den Nord-Cimbriske Tilskuer, 1827-09-07
Udenlandsk. Portugal. Den vigtigste Efterretning ved have fra Lissabon, er at Keiser Pedro, har underrettet sin kongel. Søster om, at det er hans Hensigt, i egen Person at komme til Lissabon, franske Blade tillægge at han den 11te eller 12te Juni afvigte, havde i Sinde at tiltræde Reisen fra Rio, men det Sidste behøver Bekræftelse. Partiernes Kamp og den politiske Forvirring er stor, og da ethvert Partie haaber at see sine Ønsker realiserede og skriver derom i de offentlige Blade, lader sig Jntet med Vished bestemme, saameget seer man, at det dog er Regentindens Ønske, at opretholde Constitutionen, imidlertid taler man dog om GrevSampaios, Grev Villaflors og General Stubs Afskeed, som igjen ikke kan rime sig med det Foregaaende. Dog Tiden maa opklare Alt.
Den Nord-Cimbriske Tilskuer, 1827-09-07
Spanien. Efterretningen om den mellem Brasilien og Buenos=Ayres afsluttede FredsTractat, og Frygten for Keiser Pedros Tilbagekomst til Portugal, har gjort et sørgeligt Jndtryk paa den spanske Regjering, og har været Skyld. i at den har kastet sig i Armene paa de Exalterede.
Den Nord-Cimbriske Tilskuer, 1827-09-07
Politie=Intendanten Hr. Rechachos Afsættelse, som man ansaae for at staae i Spidsen for det moderate Partie, var Signalet dertil, Hr. Balboe, Intendant for Provindsen Madrid, en Mand med meget Maadehold, har havt samme Skjæbne. Den Første er forviist til Oviedo, og den Sidste til Grenada. Da Hr. Rechacho skulde afreise havde Absolutisterne beleiret hans Dør, han maatte da lade Vognen med Betjenterne kjøre forud, og begive sig selv ud af en Bagdør, i Selskab med Alcalden og en Ven; men han blev dog saa insulteret og truet af Pøbelen, at han maatte begive sig til Postcollegiet og give sig under Vagtens Beskyttelse; en Troppe-Afdeling gjorde strax Plads, og Hr. Rechacho fik da sikker Escorte ud af Porten. - Urolighederne i Catalonien blive Dag for Dag meere betænkelige, Jnsurrectionen udbreder sig til alle Sider, naar Rebellerne marschere indi en Stad eller Bye, forene de royalistiske Frivillige sig med dem, og omendskjøndt kun smaae Detaschements agere hver for sig, mærker man dog en Slags Sammenhæng mellem deres Operationer, og Jnsurgenterne have viist meget Mod i de Fegtninger, som hidindtil have funden Sted.
Den Nord-Cimbriske Tilskuer, 1827-09-07
J Skatkammer eller Finants=Departementet, tildrog sig forgangen Dag en snurrig Scene: de afdøde Krigeres og Embedsmænds Enker, vare forgangen Dag indkaldte for at modtage deres Pensioner, da i samme Øieblik Udbetalingen skulde skee, en kongel. befaling indløb, at levere hele Kasse=Beholdningen til Bringeren; de ulykkelige. Koner fik da Jntet, og Skatmesteren maatte taale deres hæftige Udbrud af Misfornøielse.
Den Nord-Cimbriske Tilskuer, 1827-09-07
Grækerland. Man paastaaer at der i Nauplion hersker det største Anarchie; Colocotroni skal nu have sat sig i Besiddelse af Fortet, Palamides og have myrdet Commandanten paa samme, Griva. Om Morgenen den 2den August har det, efter en varm Fegtning lykkedes Lord Cochrane med Fregatten Hellas, at bemægtige sig en tyrkisk Corvette paa 24 og en Skonnert paa 10 Kanoner, Lorden har for udviist Tapperhed uddeelt 1000 Talaris blandt sine Søefolk. Der i gives dem, der paastaae, at hele Lord Cochranes Besætning ombord paa Hellas, blot beløber sig til 80 Md., da Grækerne sige, at han er en rasende Vovehals, og hans Kanoner foraarsage et saa heftigt Knald, at de ikke kunne taale det.
Den Nord-Cimbriske Tilskuer, 1827-09-07
Den græske Regjerings-Commission har erklæret, alle Havne og Kyster paa Attika, i den eretiske Havbugt og paa Negropont i Blokade=Tilstand. - ForØvrigt har denne Post ingen videre Efteretninger. om Kampen i det Jndre af Grækerland.
Den Nord-Cimbriske Tilskuer, 1827-09-07
Engeland. Med Hr. Herries Udnævnelse til Skatkammer=Cantsler, synes ikke alle Partier. at være tilfreds. Regjeringen har pludselig givet Ordre til at lade udruste 3 Linieskibe, som skulle forstærke Eskadren paa Tajofloden. Jfølge Breve fra Orienten, skal Paschaen af Ægypten igjen være angreben af sine gamle Fjender, Wechabiterne, der true ham med en alvorlig Krig: 2 Regimenter, som vare udskikkede mod disse fanatiske Jnsurgentere, skulle være gaaet over til dem.
Den Nord-Cimbriske Tilskuer, 1827-09-07
Tyrkiet. Efterretninger over Odessa af 2den August, sige dog at Porten er sat i stor Bekymring i Anledning af Tractaten mellem de store Magter angaaende Grækerne, men man er overbeviist om, at den vil lade det komme til det Yderste, førend den giver efter. Storherren begynder ellers nu at blive naadig, han har for 2 Aar eftergivet Jndvaanerne paa Syra alle Afgifter og meddeelt dem et Naadebrev, i Følge hvilket de kuntremtidig skulle svare 8000 Piastre.
Den Nord-Cimbriske Tilskuer, 1827-09-07
Amerika. Det er ubyre hvilke Fremskridt de forenede nordamerikanske Stater gjør i Cultur og Jndustrie, Amerikaneren er en fød Mekaniker.
Den Nord-Cimbriske Tilskuer, 1827-09-07
J Staten Massachuset har man nylig opfunden en Maskine, hvormed man kan daglig fabrikere 200,000 Søm. - J Aaret 1790 gaves der kun 75 Postbureauer i de forenede Stater, 1826 talte man allerede over 6500; Postveiene udstrakte sig da, ikke over 2000 engelske Mile, nu strække de sig over 90000 Mile. J Grevskabet Delavare i Pensylvanien, der ikke er mere end 12 eng. Mile stor, ere 157 Vandværker i Gang, 5 af disse Vandværker beskjæftige alene 1038 Mennesker, et Væverie har 200 Vævemaskiner og producerer, 50,000 Pards om Ugen. Regjeringen opmuntrer meget Silkeavlen, og især i Marskjeld drives den allerede med Jver. Meget af den BladeTobak, som exporteres her til Europa, føres en 17 a 1800 engelske Mile ned af Floderne i store Dampbaade, som ved Philladelphias uudtømmelige Steenkulsgruber, aldrig ville komme til at mangle Kul.
Den Nord-Cimbriske Tilskuer, 1827-09-07
Blandinger. Da Tyrolerne, som i denne Tid synge i London, forgangen Dag havde sungen for Hs. engelske Majestæt, vilde Kongen tillade Tyrolerpigen at kysse hans Haand; dog dette Naturens Barn forstod sig ikke derpaa, men kastede sig, istedetfor at bøie Knæene, lige i Armene paa Monarken, tog ham om Halsen og trykkede et godt Kys paa hans Kinder; Kongen blev vel bragt noget ud af Fatning, men hans gode Lune vendte snart igjen tilbage.
Den Nord-Cimbriske Tilskuer, 1827-09-07
En russisk Lærd omtaler de store Forandringer det ere foregaaede i det russiske Klima, siden 1817, da Polar-Jsen begyndte at løsrive sig; den russiske Vinter indstiller sig nu usædvanlig sildig, gientagne Tøveir formilde ofte den skarpe Kulde, og Vinteren, varer i det hele kun kort og giør Plads for et varmt Foraar.
Den Nord-Cimbriske Tilskuer, 1827-09-07
En foregiven Grev Rober fra Rusland, der i Sommer har gjort megen Spræl i Berlin, er i denne Tid bleven arresteret for Gjæld, hvorhos man opdagede, at han ikke er Andet, end en Handelsbetjent fra Odessa, der selv havde gjort sig til Greve og Ridder af mange Ordener. Man har endogsaa Mistanke om, at han har taget Deel i sidste Sammensværgelse i Petersborg.
Den Nord-Cimbriske Tilskuer, 1827-09-07
I Amsterdam har det kgl. Theaters første Skuespillerinde, Madame Grevelin, druknet sig selv.
Den Nord-Cimbriske Tilskuer, 1827-09-07
Den før saa rige russiske Fyrstinde Lobonow-Rostowsky har gjort en Bankerot paa 8 Mill. Rubler. Hvor interessant er det ikke i nærværende Øieblik at blive nærmere bekjendt med en saa mærkværdiFyrste som Don Pedro, Keiser af Brasilien, og hans Datter, som er bestemt til at være Portugals Dronning. Det er ikke almindelig bekjendt, at Don Pedro besidder en saadan legemlig Styrke, at han sjelden finder sin Lige. (August af Polen var saa stærk, at naar han reed igjennem Porten af sin Slotsgaard, saa kunde han sætte Fingeren ind i en Ring, som hang deri, klemme Fødderne sammen, om Hesten og løfte sig og denne iveiret). Hans Datter Donna Maria da Gloria, født i 1819, ligner sin Fader i legemlig Styrke. Keiseren pleier f. Ex. at vaske sig i et Sølvbækken, som naar det er fyldt med Vand, er tungt at bære for den stærkeste af hans Tjenere; men den unge Prindsesse løfter, det med Lethed iveiret og kan sætte det for sin Fader, der er en lille undersætsig Mand, som næsten altid bærer Curasseerstøvler, fordi hans Knæe ere tykke og staae meget fremad. Don Pedro vil tage hende med sig naar han reiser. Hun længes meget efter at see Prinds Miguel, hendes tilkommende Gemal.
Den Nord-Cimbriske Tilskuer, 1827-09-07
Da den østerrigske Gesandt Baron Neumann forleden kom ind til Keiseren, traf han Hs. M. i Færd i med at klippe sine Børns Haar. Han staaer op om Morgenen Kl. 4 og læser indtil Ministrene blive forsamlede. Naar han har holdt Raad med dem, ifører han sig en borgerlig Dragt, og sætter sig tilhest. Han efterseer Alting selv, og besøger ofte simple Borgerfolk i deres Huse. Han roses som udmærket Militair, og skal være en fortrinlig Skytte. Han ventes i October Maaned til Europa for at forsvare sine egne og Datters Rettigheder.
Den Nord-Cimbriske Tilskuer, 1827-09-07
Udenlandsk. Ved allerhøieste Resolution af 15de August sidstleden ere efterfølgende geistlige Embeder fra 1ste Jan. 1827 forundte samme Lettelse i Henseende til Skatter, som ved allerhøieste Resolutioner af 11te Juni 1817, efr. Resolutionerne af 15de April 1818, samt 17de og 19de Juli 1822, er forundt flere af de ringere Kaldi Aalborg Stift: Flade og Gjæ rum, Soelberg og Sundbye Sognekald, Vraae Emb. og Serritzlev=Capellanie, Raaberg, Lodberg Hvidberg og Brum, samt Vester= og Øster=Vandet Sognekald. Hr. Major N. Fogh er indtil videre fratraadt sin Ret som Udgiver og Forlægger af Aftenposten, for som det hedder i Erklæringen - ikke at udsætte sig fremdeles for de Ubehageligheder, der let møde en Udgiver af Skrifter, som ere underkastede Censur.
Den Nord-Cimbriske Tilskuer, 1827-09-07
J Nysted og Omegn hersker for nærværende Tid endeel Sygelighed, som formeenes at være en Art af Typhus. Ogsaa Udgiveren af Aarhuus Stiftstidende, Hr. Overkrigscommissair Elmquist, indsamler nu til Grækerne.
Den Nord-Cimbriske Tilskuer, 1827-09-07
Den bekjendte Landinspecteur Sørensen paa Lauenhougaard er den 25de August ved Døden afgaaet.
Den Nord-Cimbriske Tilskuer, 1827-09-07
Hs. kgl. Høihed Prinds Christian Frederik har ladet Hr. Bogtrykker S. Hempel i Odense tilstille 500 Rbd. rede Sølv, som et Bidrag til de lidende Grækere, og en lignende Sum har Hr. Pastor Ridder Bastholm modtaget fra tvende skjulte Velgjørere, under Devise: "Nødlidende Medchristne i Grækenland helliget.
Den Nord-Cimbriske Tilskuer, 1827-09-07
En duelig Student tilbyder sig i Kbhavns Adresseavis at undervise en Skræders Børn 2 Timer daglig i et halvt Aar, for strax at faae en ny smuk Klædning.
Den Nord-Cimbriske Tilskuer, 1827-09-07
J norske Morgenblad, saavelsom i Skilderiet, bevises nu, at det norske Sprog aldeles ikke har amalgammeret sig med det svenske siden begge Rigers Forening, og at de Afvigelser fra det almindelige danske Skriftsprog, som i Flyveposten vare citerede af det norske Syngestykke, Fieldeventyrret, ere Provindsialismer, som allerede i mange Aar have været gjængse i Norge i Almuens Mund.
Den Nord-Cimbriske Tilskuer, 1827-09-07
Der skrives fra Oldesloe under 15de August: Jgaar gav Hr. Organist J. F. Doll fra det Eutinske her en Forestilling i det af ham opfundne Tonesprog, for en talrig Forsamling, iblandt hvilken ogsaa Hs. kgl. Høihed Enke=Hertuginden af Augustenborg beærede ham med sin Nærværelse. Det Sindrige i Opfindelsen, Opfinderens Talent, at udtrykke i en Art Fantasier paa Pianoforte de Sætninger, der opgives ham for at meddele dem til hans Datter ved Tonesproget, saavel som den tolvaarige Piges fine og rigtige Gehør, i det hun paa Stedet, uden at feile, kjendte og optegnede de Toner, der kom i Betragtning, ere virkelig beundringsværdige.
Den Nord-Cimbriske Tilskuer, 1827-09-07
J Aalborg har en Mand mistet 3 Koner i deres første Barselseng. Den fjerde kom forrige Aar i erholde bestemte Efterretninger om Dislocationerne og Troppebevægelserne i det indre Rusland, saa blive dog af alle Reisende fra hine Egne de Forsikkringer bekræftede, at saadanne foretages og det i Masser. Saadanne Efterretninger have Vigtighed, siden det er bekjendt, at den russiske Flaade i det sorte Hav udrustes med stor Virksomhed. Den russiske Flaade i det sorte Hav har altid taget den væsentligste Andeel i Krigene mellem Rusland og Tyrkiet; thi uden den kunde Armeen ingen Tilførsel bekomme, naar den engang har betraadt tyrkisk Grund, og uden den kunde en russisk Armee let faldes i Flanken eller i Ryggen af et tyrkisk Corps, som sattes i Land paa den vestlige Kyst af det sorte Hav. Saalænge den wittgensteinske Armee stod i Bessarabienhar, som bekjendt, Flaaden ikke faaet befaling at udrustes. Derfor vilde Sagkyndige heller ikke troe, det blev til nogen alvorlig Krig. De uhyre Omkostninger ved en Flaades Udrustning, ere sandsynligviis Grunden, hvorfor man ikke før har besluttet sig dertil. Keiser Nicolai har givet Beviser nok, hvormeget Oeconomie i Statshuusholdningen ligger ham paa Hjerte; men desuagtet har han dog paa samme Tid givet befaling til 2 Flaaders Udrustning. Dette lader formode store og vigtige Planer, og i den Henseende synes og saa det sachsiske Armeecorps at fortjene den største Opmærksomhed.
Den Nord-Cimbriske Tilskuer, 1827-09-07
Blandinger. For at hædre Canning har Kongen af Engeland udnævnt hans Ungdomslærer, Dr. Pett, til Biskop af Charlisle.
Den Nord-Cimbriske Tilskuer, 1827-09-07
Den 2de f. M. bleve de reisende Osage Jndianere Hs. franske Majestæt forestilte. En Tolk fulgte med dem, og Høvdingen holdt en Tale, hvori han med fransk Galanterie anførte, at en af hans Forfædre havde besøgt Ludvig KVe Hof, og bad om Tilladelse til at maatte kalde Kongen sin, store Fader, hvilket naadigst be saaredes. Han førte en bemalet Stav i Haan to af Følget bare et Slags Hellebarder. Ved at betragte deres tatouerede og spraglede Ansigter yttrede den lille Hertug af Bordeaux. "de havde vel gjort sig saa stygge, for at skræmme deres Fjender.
Den Nord-Cimbriske Tilskuer, 1827-09-07
J Berlin er opdaget et skjændigt Gravran, som skal være drevet i flere Aar. Graveren er hæftet med hans Hielpere, hvoriblandt en Jøde, som afkjøbte ham de ranede Liigklæder.
Den Nord-Cimbriske Tilskuer, 1827-09-07
En engelsk Geolog har fundet, at HøganæsSteenkuls-Grube har et saa stort Forraad af Steenkul, at den i 500 Aar kan forsyne Sverrig, dermed, samt at den ildfaste Leerart, som der indeholdes, er den bedste, man hidindtil har kjendt. En Ladning af denne Leer betales af Americanere i Engeland med 600 L. Sterl., og kan derfor blive en betydelig Export-Artikel for Sverrig.
Den Nord-Cimbriske Tilskuer, 1827-09-07
Den 20de August indtraf til London et Skib fra Hamburg med flere Baller Søgræs ombord, destmerede til en derværende Kjøbmand. Samme Kjøbmand indfandt sig den 21de om Morgenen paa Toldboden med sin Angivelse; men da han havde ualmindelig stærk Hastværk og megen ængstelig Uroe over sig, fattede Told=Betientene Mistanke og lod en Balle aabne, i hvis Midte de forefandt 50 Pd. Thee, som er en forbuden Artikel, saa at hvert Skib, hvorpaa det findes ombord, maa betale en Mulct af 100 Pd. Sterl. I Grönningen er Dødeligheden endnu saa stor, at man maa befrygte hele Stadens Affolkning J en Uge ere saaledes kun fødte 5 og derimod døde 30 Personer.
Den Nord-Cimbriske Tilskuer, 1827-09-07
Rotschild i Wien har nu tjent Penge nok. Han træder ud af Compagnieskabet og har kjøbt sig Godser i Frankerig.
Den Nord-Cimbriske Tilskuer, 1827-09-07
Den franske Deputerede Hr. Mannel, som blev udstedt af Kammeret, er død. Hr. de Pradt har brækket sin Arm. Hver russisk Officeer fik, men Flaaden laae i Portsmouth, fra 100 til 200 Ducater i Taffelpenge. Director Steenstrup har af den svenske Regiering faaet 8 Aars udelukkende Privilegium paa at forfærdige Slæder som føres ved Damp.
Den Nord-Cimbriske Tilskuer, 1827-09-07
Til München ere komne 4 græske Drenge som ere løskjøbte af tyrkisk Fangenskab.
Den Nord-Cimbriske Tilskuer, 1827-09-07
Jnførselstolden i Engeland er nylig forhøiet saaledes, at der af Hvede betales 2 Shilling, af Byg og Rug 1 enhalv S. og af Ærter 1 Sh. mere end forhen.
Den Nord-Cimbriske Tilskuer, 1827-09-07
Udenlandsk. Cancellie-Bestemmelse af 23de August hvorefter militaire Læger, der tillige ere private Practici, ere pligtige til at afgive de i Cancelliets Circulair=Skrivelse af 20de Decbr 1803 befalede aarlige Medicinal-Beretninger, og de af en Regimentschirurg herimod anførte Grunde ere aldeles utilstrækkelige til at fritage ham herfor.
Den Nord-Cimbriske Tilskuer, 1827-09-07
Under 17de Juli har Hs. Majestæt allernaadigst behaget at udnævne Chefen for Handelshuset T. Wilson & Comp. i London, Hr. Thomas Wilson, til Allerhøistsammes Consul sammesteds, samt derhos at forunde ham Prædikat af Generalconsul.
Den Nord-Cimbriske Tilskuer, 1827-09-07
Hs. Majestæt Kongen har ved allerhøieste Reskript af 21de f. M. allernaadigst tilkjendegivet Cancelliet, at Allerhøistsamme, paa derom indkommen allerunderdanigst Forestilling fra det militaire gymnastiske Jnstitut, allernaadinst har approberet: At det militaire gymnastiske Jnstitut maa antage 40 til 50 Børn, helst af en under offentlig Bestyrelse staaende Fri= eller Fattigskole, til fri Underviisning i de Legemsøvelser, der ere fastsatte i Anordningen for Almueskolevæsenet paa Landet, dens 4de Cap. 23de 5., som og i saadanne, der ved nærmere Lovbud for Fremtiden maatte vorde bestemte.
Den Nord-Cimbriske Tilskuer, 1827-09-07
Under 21de Juli er Commerceraad og Dannebrogsmand Marstrand allernaadigst forundt udelukkende Bevilling til i 10 Aar i Kongeriget Danmark at forfærdige og bruge den af ham opfundne Maskine, hvorved Billedhugger=Arbeide afcopieres.